CELEX: 22013D0185
Language: da
Date: 2013-11-08 00:00:00
Title: Det Blandede EØS-Udvalgs afgørelse nr. 185/2013 af 8. november 2013 om ændring af bilag II (Tekniske forskrifter, standarder, prøvning og certificering) til EØS-aftalen

27.3.2014   
            
            
               DA
            
            
               Den Europæiske Unions Tidende
            
            
               L 92/10
            
         
      DET BLANDEDE EØS-UDVALGS AFGØRELSE
   
   
      Nr. 185/2013
   af 8. november 2013
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Bilag II, kapitel I, punkt 1, til EØS-aftalen udgik ved afgørelse nr. 6/2012 truffet af Det Blandede EØS-Udvalg den 10. februar 2012 om ændring af bilag II (Tekniske forskrifter, standarder, prøvning og certificering) til EØS-aftalen (1).
            
         
               (2)
            
            
               Europa-Parlamentets og Rådets direktiv 2000/40/EF af 26. juni 2000 om tilnærmelse af medlemsstaternes lovgivning om motorkøretøjers afskærmning fortil mod underkøring og om ændring af Rådets direktiv 70/156/EØF (2) og Europa-Parlamentets og Rådets direktiv 2001/56/EF af 27. september 2001 om opvarmningsanlæg til motorkøretøjer og påhængskøretøjer dertil, om ændring af Rådets direktiv 70/156/EØF og om ophævelse Rådets direktiv 78/548/EØF (3), som begge blev indarbejdet i EØS-aftalen som led i bilag II, kapitel I, punkt 1, var ved en fejltagelse blevet ophævet ved afgørelse nr. 6/2012.
            
         
               (3)
            
            
               Direktiv 2000/40/EF skal indarbejdes i EØS-aftalen.
            
         
               (4)
            
            
               Direktiv 2001/56/EF skal indarbejdes i EØS-aftalen.
            
         
               (5)
            
            
               Europa-Parlamentets og Rådets forordning (EF) nr. 661/2009 (4) ophæver med virkning fra den 1. november 2014 direktiv 2000/40/EF og 2001/56/EF, som er indarbejdet i EØS-aftalen, og som derfor skal udgå af denne aftale med virkning fra den 1. november 2014.
            
         
               (6)
            
            
               Bilag II til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   Følgende punkter indsættes efter punkt 45zzr (Kommissionens forordning (EU) nr. 523/2012) i bilag II, kapitel I, til EØS-aftalen:
   
               »45zzs.
            
            
               
                  32000 L 0040: Europa-Parlamentets og Rådets direktiv 2000/40/EF af 26. juni 2000 om tilnærmelse af medlemsstaternes lovgivning om motorkøretøjers afskærmning fortil mod underkøring og om ændring af Rådets direktiv 70/156/EØF (EFT L 203 af 10.8.2000, s. 9).
            
         
               45zzt.
            
            
               
                  32001 L 0056: Europa-Parlamentets og Rådets direktiv 2001/56/EF af 27.september 2001 om opvarmningsanlæg til motorkøretøjer og påhængskøretøjer dertil, om ændring af Rådets direktiv 70/156/EØF og om ophævelse af Rådets direktiv 78/548/EØF (EFT L 292 af 9.11.2001, s. 21).«
            
         Artikel 2
   Teksten til punkt 45zzs (Europa-Parlamentets og Rådets direktiv 2000/40/EF) og 45zzt (Europa-Parlamentets og Rådets direktiv 2001/56/EF) i bilag II, kapitel I, til EØS-aftalen skal udgå med virkning fra den 1. november 2014.
   Artikel 3
   Denne afgørelse træder i kraft den 9. november 2013, forudsat at alle meddelelser er indgivet til Det Blandede EØS-Udvalg, jf. EØS-aftalens artikel 103, stk. 1 (5).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. november 2013.
      
         
            På Det Blandede EØS-Udvalgs vegne
         
         Thórir IBSEN
         
         
            Formand
         
      
   
   
      (1)  EUT L 161 af 21.6.2012, s. 10.
   
      (2)  EFT L 203 af 10.8.2000, s. 9.
   
      (3)  EFT L 292 af 9.11.2001, s. 21.
   
      (4)  EUT L 200 af 31.7.2009, s. 1.
   
      (5)  Ingen forfatningsmæssige krav angivet.